Diari Oficial de la Generalitat Valenciana


Sumari del DOGV 3265, del 16-06-1998 (1998/4634)

Informació pública de l’aprovació del projecte d’urbanització externa de l’Institut de Batxillerat Camp de Morvedre.
--------------------------------------------------------------------------------------------------------------------

### Dades del document

Número de DOGV
:   3265

Data del DOGV
:   16-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4634


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació del projecte d'urbanització externa de l'Institut de Batxillerat Camp de Morvedre. [1998/A4634]
  
El Ple de la corporació municipal, en la sessió ordinària de data 31 de març de 1998, va adoptar, entre altres, l'acord següent:
  
«Aprovació del projecte d'urbanització externa de l'Institut de Batxillerat Camp de Morvedre. Expedient 5/98.
  
Vist que la Sociedad Anónima de Gestión ha presentat un projecte d'urbanització de l'Institut Camp de Morvedre, redactat en data de febrer de 1998 per l'arquitecte José Luis Nebot, i que arriba a un pressupost de 30.839.659 de pessetes. Posteriorment, l'esmentada societat va presentar un projecte d'urbanització externa i la seua divisió en dues fases, en el qual s'inclouen el projecte d'instal·lació d'enllumenat públic per a la urbanització de l'institut, redactat per l'enginyer tècnic José Vicente Gimeno Graullera, i el projecte de centre de transformació i projecte de línia subterrània trifàsica de 20Kv, redactat per l'enginyer tècnic industrial Pedro Soler Ortiz. Tots ells arriben a un pressupost de contracta de 29.934.219 pessetes.
  
Vist que els Serveis Tècnics d'Urbanisme, amb data 24 de març de 1998, han informat que el projecte presentat és coincident en el seu acotat de parcel·la amb allò que es preveu en el Pla General d'Ordenació Urbana, els seus tancats nord, est i oest han de mantenir-se per a garantir aquesta previsió.
  
Atés que segons el que disposa l'article 53, paràgraf últim, de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, estableix que quan es tracte de projectes d'obra pública per a la mera reparació, renovació o introducció de millores ordinàries en obres o serveis ja existents, sense alterar la destinació urbanística del sòl, serà innecessària l'exposició al públic abans de la seua aprovació administrativa.
  
Atés que l'article 34 de l'esmentada Llei Reguladora de l'Activitat Urbanística estableix que tota obra pública d'urbanització exigeix l'elaboració d'un projecte d'urbanització, la seua aprovació administrativa i la prèvia publicació d'aquesta en el Diari Oficial de la Generalitat Valenciana.
  
En vista de tot el que s'ha exposat, el Ple de la corporació municipal, d'acord amb el dictamen de la Comissió d'Urbanisme, Inversions i Manteniment, per unanimitat acorda:
  
Primer
  
Aprovar el projecte d'urbanització externa, que comprén l'obra civil i instal·lacions elèctriques, redactats pel senyor José Luis Nebot, senyor Vicente Gimeno Graullera i senyor Pedro Soler Ortiz, i que té un pressupost de contracta de 31.615.135 pessetes.
  
Segon
  
Aprovar el desglossament per fases, amb els muntants de 07.646.419 pessetes i 14.396.545 pessetes, i l'execució de la primera d'elles, que té un pressupost de contracta de 85.119.376 pessetes.
  
Tercer
  
 Publicar aquest acord en el Diari Oficial de la Generalitat Valenciana, en compliment de l'article 34 de l'esmentada llei.»
  
Contra aquest acte, que és definitiu en via administrativa, podrà interposar-hi un recurs contenciós administratiu, davant la sala corresponent del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació d'aquest acord, sense perjudici que puga exercir qualsevol altre que estime procedent.
  
Abans de la interposició del recurs contenciós administratiu, n'haurà d'efectuar la comunicació a l'òrgan administratiu autor de l'acte, segons el que exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.